open-index/open-wikipedia-markdown huggingface dataset:
חטפיות משי

**חטפיות משי** (שם מדעי: **Ptiliogonatidae**) היא משפחה קטנה של ציפורי שיר ובה 4 מינים בלבד. הם מתנהגים כמו מיני החטפיתיים והטירניים, אך אינם קרובים אליהם כלל. הם קרובים יותר לירגזיים.

ציפורים אלה חיות במרכז אמריקה ממקסיקו עד לפנמה וכמה מינים הגיעו לדרום ארצות הברית. רובם אינם נודדים למעט המין Phainopepla nitens שנודד כמה אזורים.

אלו ציפורים באורך 18–25 ס""מ ובעלי נוצות רכות בצהוב, שחור וחום ובעלי ראשים גדולים ועיניים גדולות ועגולות. המקור דקיק וצבעו שחור. הזנב מעט ארוך.

ציפורים אלה ניזונות מזרעים וחרקים וחלקם ניזונים מדבקוני מדבר. הם חיים בחורשים או באקלימים יבשים מעט יותר.

## מיון
*משפחת חטפיות משי (Ptiliogonatidae)
**סוג ומין יחיד Phainoptila melanoxantha
**סוג Ptiliogonys
***מין Ptiliogonys caudatus
***מין Ptiliogonys cinereus
**סוג ומין יחיד Phainopepla nitens

## קישורים חיצוניים

* 

קטגוריה:בעלי חיים שתוארו ב-1858
קטגוריה:טקסונים שתוארו בידי ספנסר פולרטון ברד
קטגוריה:דרוראים
יואכים ארנסט, דוכס אנהלט

**יואכים ארנסט, דוכס אנהלט** (בגרמנית: **Joachim Ernst von Anhalt**; 11 בינואר 1901 - 18 בפברואר 1947), היה דוכס אנהלט לתקופה קצרה בשנת 1918.

## ביוגרפיה
יואכים ארנסט נולד ב-11 בינואר 1901 בבאלנשטדט, לאדוארד, נסיך אנהלט ולואיזה שרלוטה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן.

ב-21 באפריל 1918 מת דודו פרידריך השני, דוכס אנהלט ללא ילדים, ואביו אדוארד, דוכס אנהלט עלה לשלטון במקומו, אולם ב-13 בספטמבר אותה שנה מת אדוארד, ויואכים ארנסט עלה לשלטון במקומו, אולם מכיוון שהיה קטין, שימש דודו אריברט, נסיך אנהלט כעוצר הדוכסות. ב-12 בנובמבר 1918 התפטר יואכים ארנסט מתפקידו, בעקבות המהפכה הגרמנית והתבוסה במלחמת העולם הראשונה. יואכים ארנסט הצטרף למפלגה הנאצית ב-1939 אך מאוחר יותר הוא הפך למבקר של השלטון הנאצי ובסופו של דבר הוא נעצר בינואר 1944 ונשלח לדכאו. בספטמבר 1945 לאחר סיום מלחמת העולם השנייה, נעצר יואכים ארנסט שוב על ידי הכוחות הסובייטיים ונשלח לבוכנוואלד, שם מת מתשישות ב-18 בפברואר 1947. בשנת 1992 טוהר שמו על ידי הפרקליטות הרוסית, ובשנת 2007 במלאת 60 שנה למותו, הוצבה מצבה על שמו במחנה בוכנוואלד.

לאחר מותו פרצה מחלוקת בין בנו פרידריך, נסיך הכתר של אנהלט לאחיו אויגן, נסיך אנהלט על ראשות בית אנהלט, בעקבות טענתו של אויגן שהוא צריך לקבל את ראשות הבית, מכיוון שיואכים ארנסט התחתן בנישואים מורגנטיים.

## משפחתו
ב-3 במרץ 1927 התחתן יואכים ארנסט עם אליזבת שטריקרודט, שקיבלה את התואר "רוזנת אסקניה", אולם בשנת 1929 התגרשו השניים ללא ילדים.

ב-15 באוקטובר 1929 התחתן יואכים ארנסט עם אדה שרלוטה פון סטפני-מארוויץ, ממנה נולדו לו 5 ילדים:
* מריה אנטוינטה, נסיכת אנהלט (1930–1993), התחתנה עם קרל היינץ גוטמן, ולאחריו התחתנה עם מקס רידרר
* אנה לואיזה, נסיכת אנהלט (1933–2003), התחתנה עם תומאס בירך
* פרידריך, נסיך הכתר של אנהלט (1938–1963)
* אדה, נסיכת אנהלט (נולדה ב-1940), התחתנה עם אלברט דארבופן
* אדוארד, נסיך אנהלט (נולד ב-1941)

## אילן יוחסין

## קישורים חיצוניים

* בית אנהלט 
* 

קטגוריה:דוכסים גרמנים
קטגוריה:בית אסקניה
קטגוריה:אנשי מלוכה נאצים
קטגוריה:גרמנים שנולדו ב-1901
קטגוריה:גרמנים שנפטרו ב-1947
אפיריט כחול-כיפה

**אפיריט כחול-כיפה** (שם מדעי: *Ifrita kowaldi*) היא ציפור שיר קטנה, המין היחיד במשפחת האפיריטיים (Ifritidae). היא מצויה בטבע רק ביערות גינאה החדשה. בעבר הייתה חלק מהמשפחות וונגות ומונרכיתיים אך כעת מסווגת כמשפחה עצמאית.
## מאפיינים
אורכה של ציפור זו 16.5 ס"מ והיא בעלת נוצות חומות-זהובות עם "כיפה" כחולה המפוספסת בשחור. לזכרים ישנו כתם לחיים לבן, בעוד לנקבות הוא צהוב. המקור אפור ומחודד מעט והזנב קצר. 

היא חיה ביערות הגשם של גינאה החדשה על עצים ומחפשת עם מקורה זחלי חרקים וחרקים איטיים שונים. 

באופן מוזר נוצותיה של ציפור זו מכילים רעלנים היכולים לגרום לגירויים למי שבא עם הנוצות במגע. דבר זה נגרם בעיקר ממזונם של הציפורים מחיפושיות רעילות מהסוג Choresine.

## קישורים חיצוניים

## הערות שוליים

קטגוריה:בעלי חיים שתוארו ב-1890
קטגוריה:טקסונים שתוארו בידי צ'ארלס וולטר די ויס
קטגוריה:עורבאים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:פפואה גינאה החדשה: בעלי חיים אנדמיים
קטגוריה:פפואה גינאה החדשה: עופות
קטגוריה:עופות רעילים
יוסי ג'ינו

**יוסי ג'ינו** (30 בדצמבר 1947 – 21 בדצמבר 2016) היה מהלוחמים הבולטים בסיירת מטכ"ל, שביצע פעולות רבות במדינות ערב כמסתערב הפועל כלוחם בודד. שירת גם במוסד ובשב"כ והיה קצין ביטחון בשגרירויות ישראל.

## תחילת דרכו
יוסף (יוסי) ג'ינו, דור שלישי בארץ לשושלת לוחמים, נולד במושבה מגדל לפנחס ובת-שבע. סבו, יוסף, שעל שמו נקרא, שירת כחייל בגדוד ה-38 של קלעי המלך הבריטי, שלחמו לצד החיילים האנגלים במלחמת העולם הראשונה. אביו היה גם הוא איש צבא, לוחם ומסתערב במחלקה הערבית של הפלמ"ח, בימים שקדמו להקמת המדינה.
בנעוריו הצטרף לתנועת 'הנוער העובד והלומד'. התלווה לאביו בדייג בכנרת ורעה את עדר הכבשים של הוריו. בשעות הפנאי יצא לטיולים בטבע ושיחק כדורגל, עם יתר ילדי המושבה.
למד בבית ספר תיכון בטבריה.

## שירותו הביטחוני
בשנת 1965 התגייס לסיירת מטכ"ל. בשנת 1969 השתחרר מצה"ל, ונשלח על ידי "המוסד" לאימון יחידות קומנדו כורדיות "פשמרגה". לאחר כשנה שב לשירות בסיירת מטכ"ל. עם שותפיו לפעילות מבצעית נמנו אבי דיכטר ודב צדקה. עם הקמת יחידת שלדג גויס על ידי מוקי בצר להכשיר את לוחמי היחידה החדשה ושימש בה נהג מבצעי. על פעילותו בארצות ערב אמר: "אני מכיר רחובות, פינות, כבישים ואנשים בכל מיני בירות ערביות אולי יותר טוב משאני מכיר בכלל את החנויות ברחוב דיזנגוף בתל אביב".

בשנים 1972–1975 שירת כעוזרו של קב"ט בשגרירות ישראל בלונדון. בשנת 1973 נשלח כדיפלומט לאוסלו בתקופת פרשת לילהאמר. נמנה עם המשלחת הראשונה לשיחות השלום במצרים בשנת 1977. ב-1976 התגייס לשב"כ שם שירת כחוקר ביחידת חקירות שומרון ושירת בשב"כ עד 1981. במקביל המשיך לשרת במילואים בסיירת מטכ"ל. ב-1981 גויס לשירות קבע ליחידה לצורך מבצע מורכב. באותה שנה קיבל דרגת סרן מרפאל איתן מבלי שעבר קורס קצינים.

ב-1987 גויס על ידי מפקד סיירת מטכ"ל משה יעלון חזרה לשירות קבע ביחידה.

בתצהיר שנתן הרמטכ"ל, רפאל איתן, על יוסי ג'ינו, כתב:  לאחר פטירתו של ג'ינו תיאר אותו אהוד ברק: .

## לאחר שירותו הצבאי
לאחר שחרורו מצה"ל ב-1992 הקים מסעדה בשטחי הגן הלאומי בכפר נחום, לחוֹף הכנרת, שנאלץ להרוס ב-2014, לאחר מאבק משפטי ארוך. מתחילת המאה ה-21 עסק במסגרת עבודתו בחברת החשמל בשימור ושחזור של חוות חפציבה, יחד עם אנשי צד"ל, במשך 14 שנה. במקביל, השתתף באירועי מורשת קרב עבור יחידות המודיעין.

## מותו
נפטר בגיל 69 ב-21 בדצמבר 2016 (כ"א בכסלו ה'תשע"ז) ממחלת הסרטן, והובא למנוחות בבית העלמין במושבה מגדל . הותיר אחריו אישה, אסתר ג'ינו, ושלוש בנות.

ג'ינו השאיר לאחר מותו חוב של כ-1.5 מיליון ש"ח, בני משפחתו יצאו בגיוס כספים המוני ובדצמבר 2017 - כשנה לאחר פטירתו - הצליחו לגייס את הסכום במלואו.

לזכרו הוקם בכניסה ליישוב מגדל גן זיכרון ואנדרטה המנציחה את זכרו.

## גלריית תמונות

יוסי ג'ינו - שנת 1965 גיוס לצהל.jpg|ג'ינו בגיוס לצה"ל, 1965
יוסי ג'ינו בכנרת.jpg|ג'ינו בכנרת
יוסי גינו בכורדיסטן 1970 (בלי כובע) 1.jpg|ג'ינו בלי כאפיה, עם חיילים כורדים בכורדיסטן העיראקית, 1970
יוסי גינו מימין המשלחת הראשונה למצרים שיחות השלום 1977.jpg|ג'ינו מימין במשלחת הראשונה לשיחות השלום עם מצרים, 1977
יוסי ג'ינו ביום הולדת 50.jpg|ג'ינו ביום הולדתו ה-50, 1997


## לקריאה נוספת
* 

## קישורים חיצוניים

* אתר ההנצחה של יוסי ג'ינו
* 
* 

## הערות שוליים

קטגוריה:לוחמי סיירת מטכ"ל
קטגוריה:קציני צה"ל שלא עברו קורס קצינים
קטגוריה:אנשי המוסד
קטגוריה:אנשי השב"כ
קטגוריה:עובדי חברת החשמל
קטגוריה:בוגרי הנוער העובד והלומד
קטגוריה:מגדל: אישים
קטגוריה:ישראלים שנולדו ב-1947
קטגוריה:ישראלים שנפטרו ב-2016
לאופולד השלישי, דוכס אנהלט-דסאו

**לאופולד השלישי, דוכס אנהלט-דסאו** (גרמנית: **Leopold III. von Anhalt-Dessau**; 10 באוגוסט 1740 - 9 באוגוסט 1817) היה נסיך אנהלט-דסאו בין השנים 1751–1806, ולאחר מכן דוכס אנהלט-דסאו עד לשנת 1817.

## ביוגרפיה
לאופולד נולד ב-10 באוגוסט 1740 בדסאו, ללאופולד השני, נסיך אנהלט-דסאו וגיזלה אגנס מאנהלט-קתן, בתם של לאופולד, נסיך אנהלט-קתן ופרדריקה הנרייטה מאנהלט-ברנבורג.

בשנת 1751 מתה אמו, וזמן קצר לאחר מכן מת אביו, ולאופולד עלה לשלטון במקומו, תוך שדודו דיטריך, נסיך אנהלט-דסאו משמש לו כעוצר. בשנת 1752 התגייס לאופולד לצבא הפרוסי כאביו וכדודו לפניו, אולם לאחר שנכח בקרב קולין בשנת 1757 וראה את זוועות המלחמה, פרש לאופולד מהצבא. בשנת 1756 יצא לאופולד לטיול ברחבי אירופה עם ידידו פרידריך וילהלם פון ארדמנסדורף, וביקר עמו באיטליה, צרפת, שווייץ, הולנד ואנגליה. בשובו הביתה השתמש לאופולד בידע שנצבר במהלך הטיולים, וביצע רפורמות רבות בנסיכות בתחומי החינוך, הבריאות, הרווחה, סלילת כבישים, חקלאות, ייעור ותעשייה. בנוסף הקים לאופולד את ממלכת הגנים של דסאו-ורליץ, שמהווה את הפארק הגדול ביותר באירופה. במהלך מלחמת שבע השנים שמר לאופולד על נייטרליות, אך אף על פי כן חויב על ידי פרוסיה בתשלום פיצויים בסך 180,000 טאלר, שאותם שילם מכספו הפרטי. בשנת 1758 הגיע לאופולד לבגרות, ותפס לבדו את השלטון. ב-25 ביולי 1767 התחתן לאופולד עם בת דודו לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו, ובשנת 1769 קיבל את תואר אביר מסדר העיט השחור. בשנת 1782 נשפט לאופולד על ידי ליגת הנסיכים, בעקבות התנגדותו להגמוניה הפרוסית.

בשנת 1806, זמן קצר לפני פירוק האימפריה הרומית הקדושה, קיבל לאופולד תואר דוכס מפרנץ השני, קיסר האימפריה הרומית הקדושה, לאחר ששילם לו על כך סכום גבוה, כפי שעשו נסיכי אנהלט האחרים. בשנת 1807 הצטרף לאופולד לקונפדרציה של הריין, והיה הנסיך האחרון שעשה זאת, אולם אף על פי כן קיבל בשנת 1809 את הנציג הפרוסי פרדיננד פון שיל בצורה יפה. בשנת 1812 מונה לאופולד לעוצר בשם לודוויג אוגוסט, דוכס אנהלט-קתן, ובשנת 1815 אושר מעמדו כדוכס בקונגרס וינה. בשנת 1817 מת לאופולד כשנפל מסוסו, ונכדו לאופולד הרביעי, דוכס אנהלט-דסאו עלה לשלטון במקומו.

## משפחתו
ב-25 ביולי 1767 התחתן לאופולד עם לואיזה הנרייטה, מרקיזת ברנדנבורג-שוודט, בתם של פרידריך היינריך, מרקיז ברנדנבורג-שוודט ולאופולדינה מריה מאנהלט-דסאו. לזוג נולדו שני ילדים:
* בת מתה (1768).
* פרידריך, נסיך הכתר של אנהלט-דסאו (1769–1814).

בנוסף היו ללאופולד כמה ילדים לא חוקיים מפילגשיו השונות.

## אילן יוחסין

## קישורים חיצוניים

קטגוריה:דוכסים גרמנים
קטגוריה:בית אסקניה
קטגוריה:אבירי מסדר העיט השחור
קטגוריה:אנשי צבא פרוסים
קטגוריה:מלחמת שבע השנים: אישים
קטגוריה:גרמנים שנולדו ב-1740
קטגוריה:גרמנים שנפטרו ב-1817
סלט טונה

ממוזער|סלט טונה
**סלט טונה** הוא סלט אשר מורכב מטונה משומרת במים או בשמן (רגיל בשמן צמחי), מירקות וממרכיבים נוספים.

נהוג להוסיף לסלט עצמו ירקות שונים כגון: גמבה, בצל קצוץ, עגבנייה, מלפפון ומלפפון כבוש ולתבל במיץ לימון סחוט או במיונז.

נהוג להגיש את הסלט בצלחת להגשה או בתוך כריך.

סלט הטונה ידוע כמאכל שבת בעיקר בקרב יהדות תוניס, מרוקו ובני עדות המזרח.

סלט ניסואז וסנדוויץ' תוניסאי הם שני מאכלים המשלבים טונה, או סלט טונה.

## קישורים חיצוניים

טונה
טונה
קטגוריה:מאכלי דגים
שיאן H-20

**שיאן H-20** (פין-יין: **Hōng-20**; ולפעמים **Xian H-X**) הוא מפציץ חמקן תת-קולי של חיל האוויר של צבא השחרור העממי הסיני, המתוכנן להיכנס לשירות בעתיד.

הוא מכונה "פרויקט אסטרטגי" על ידי הצבא, המטוס יכלול כנף בעיצוב דומה לזה של B-2 ספיריט של נורת'רופ גראמן ורכיבים שלו נמצאים כבר בייצור. אנליסטים מציינים כי המפציץ יכול להיכנס לשירות בשנת 2025, ועתיד להחליף את מפציצי שיאן H-6K הקיימים של סין.

## הערות שוליים

קטגוריה:כלי טיס חמקניים
קטגוריה:מטוסי קרב מתוצרת סין
קטגוריה:מוצרים עתידיים: אמצעי לחימה
קטגוריה:הרפובליקה העממית של סין: אמצעי לחימה
קטגוריה:מטוסי שיאן
ארנסט פרידריך השלישי, דוכס סקסוניה-הילדבורגהאוזן

**ארנסט פרידריך השלישי, דוכס סקסוניה-הילדבורגהאוזן** (בגרמנית: **Ernst Friedrich III. von Sachsen-Hildburghausen**; 10 ביוני 1727 – 23 בספטמבר 1780) היה דוכס סקסוניה-הילדבורגהאוזן בין השנים 1745–1780.

## ביוגרפיה
ארנסט פרידריך נולד ב-10 ביוני 1727 בקניגסברג שהשתייכה לדוכסות סקסוניה-קובורג-זאלפלד, לארנסט פרידריך השני, דוכס סקסוניה-הילדבורגהאוזן, ולקרולינה, רוזנת ארבאך-פירסטנוי, בתו של פיליפ קרל, רוזן ארבאך-פירסטנוי.

בשנת 1745 מת אביו ארנסט פרידריך השני, דוכס סקסוניה-הילדבורגהאוזן, ובמקומו עלה ארנסט פרידריך לשלטון, תוך שאמו קרולינה, רוזנת ארבאך-פירסטנוי משמשת כעוצרת עד לשנת 1748.

ארנסט פרידריך נחשב אינטליגנטי, מוכשר, ואחד הנסיכים הנאים ביותר של זמנו. הוא תרם ספרייה לעיר הילדבורגהאוזן, אך לבסוף הפזרנות המוגזמת שלו בחצרו, משכה את תשומת לבו של יוזף השני, קיסר האימפריה הרומית הקדושה, ובשנת 1769 הוא מינה את שרלוטה אמליה, נסיכת הסן-פיליפסטאל לעוצרת הדוכסות, ולממונה על ענייני הכספים. בשנת 1779 פרצה שריפת ענק בהילבורגהאוזן, ובשל כך עבר ארנסט פרידריך להתגורר בדירת הציד שלו בשטראופהיין.

ב-23 בספטמבר 1780 מת ארנסט פרידריך בשטראופהיין, ובמקומו עלה לשלטון בנו פרידריך, דוכס סקסוניה-הילדבורגהאוזן.

## משפחתו
ב-1 באוקטובר 1749 התחתן ארנסט פרידריך עם לואיזה, נסיכת דנמרק, בתם של כריסטיאן השישי, מלך דנמרק וסופיה מגדלנה מברנדנבורג-קולמבך, ממנה נולדה לו בת אחת:
* יוליאנה, נסיכת סקסוניה-הילדבורגהאוזן (1755–1756)

ב-20 בינואר 1757 התחתן ארנסט פרידריך עם כריסטינה סופיה שרלוטה מברנדנבורג-ביירוית, בתם של פרידריך כריסטיאן, מרקיז ברנדנבורג-ביירוית וויקטוריה שרלוטה מאנהלט-צייץ-הוים, ממנה נולדה לו בת אחת:
* מריה, נסיכת סקסוניה-הילדבורגהאוזן (1757)

ב-1 ביולי 1758 התחתן ארנסט פרידריך עם ארנסטינה, נסיכת סקסוניה-ויימאר, בתם של ארנסט אוגוסט הראשון, דוכס סקסוניה-ויימאר-אייזנך וסופיה שרלוטה מברנדנבורג-ביירוית, ממנה היו לו 3 ילדים:
* סופיה, נסיכת סקסוניה-הילדבורגהאוזן (1760–1776), התחתנה עם פרנץ, דוכס סקסוניה-קובורג-זאלפלד.
* כריסטינה, נסיכת סקסוניה-הילדבורגהאוזן (1761 -1790), התחתנה עם אויגן, נסיך סקסוניה-הילדבורגהאוזן.
* פרידריך, דוכס סקסוניה-אלטנבורג (1763–1834.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:אבירי מסדר העיט הלבן
קטגוריה:גרמנים שנולדו ב-1727
קטגוריה:גרמנים שנפטרו ב-1780
אריוביקסיה גריפינדורי

**אריוביקסיה גריפינדורי** (שם מדעי: *Eriovixia gryffindori*) הוא מין של עכביש מהסוג אריוביקסיה, הקרוי על שמו של גודריק גריפינדור מסדרת ספרי הארי פוטר.

העכביש התגלה בקרנאטקה שבהודו על ידי ג'אווד אחמד, ראג'אשרי ק'אלאפ וסומוחה ג'אוואגאל. השלושה חשבו שצורתו של העכביש מזכירה את מצנפת המיון מסדרת ספרי הארי פוטר ולכן קראו לעכביש על שמו של גודריק גריפינדור, בעליה המקורי של המצנפת.

## תיאור
הגריפינדורי הוא עכביש קטן, לילי, המסתווה בין העלים היבשים של סביבתו שאת צורתם הוא מחקה.

## קישורים חיצוניים

## הערות שוליים

קטגוריה:גלגלניים
קטגוריה:הודו: עכבישים
קטגוריה:בעלי חיים הקרויים על שם מפורסמים
אהרן פרננדו

**אהרן פרננדו** (באיטלקית: Aron Fernando, או כפי שחתם על כתביו; **פרננדס**, או **פרננדז**, על פי כמה מקורות). (ליבורנו - 1761-1828) היה מורה, מחבר ומתרגם יהודי איטלקי בתקופת ההשכלה.

הוא היה מורה לשפות עתיקות ומודרניות, ומתרגם, ועורר את תשומת הלב של רשויות ליבורנו בשל אהדתו ליעקבינים, ובשל ניסיונותיו לפרסם כתבים אשר נחשבו כקיצונים וחתרנים מדי. ב-29 ביוני 1796 פגש את נפוליאון בונפרטה, בעת שזה עבר דרך ליבורנו, כדי לבקש את תמיכתו. בין הכתבים שביקש לפרסם:
*תרגום לאיטלקית עם פירוש של Les Nuits Champêtres ("לילות הכפריות") של ז'אן-צ'ארלס לבו , שנכתב ב-1792 ופורסם רק בשנת 1803.
*Lo spettatore libero ovvero speculazioni filosofiche sulla rigenerazione politica, e morale dello spirito umano ("הצופה החופשי או ספקולציות פילוסופיות על התחדשות הפוליטית והמוסרית של הרוח האנושית"), פורסם במילאנו, ב"שנה השנייה של החירות" (1793).
* תרגום לאיטלקית של החוברת "שקיעתה ונפילתה של המערכת הפיננסית האנגלית" של תומאס פיין. התרגום לא פורסם בסופו של דבר, אך בגללו פרננדו גורש מליבורנו.
* "פרויקט פילוסופי לרפורמה מקיפה של הפולחן ושל החינוך הפוליטי-מוסרי של העם היהודי" בשני כרכים, שהיה אמור לצאת לאור ב-1810. בספר הזה פרננדו תיאר רפורמה קיצונית ביותר של היהדות, כולל דחייה של התורה שבעל פה, הורדת מספר המצוות ל-60 בלבד, וחינוך חובה במקצועות חול. הכרך הראשון הודפס כמעט בחשאי בשנת 1813 על ידי המוציא לאור ג'ובאני מרניג בליבורנו; לאחר תהליך ארוך של התערבות הרשויות וערעורים שנמשך עד 1818, וגם הודות לשינוי במשטר עקב הרסטורציה, כמעט כל העותקים הוחרמו והושמדו. כתב היד של הכרך השני שרד כיוון שהועבר לצנזור הצרפתי, ונשמר בגנזך המדינה של פריז.

## הערות שוליים

קטגוריה:יהודים איטלקים
קטגוריה:מתרגמים איטלקים
קטגוריה:משכילים
קטגוריה:ילידי 1761
קטגוריה:איטלקים שנפטרו ב-1828
ירמות' (נובה סקוטיה)

**ירמות**' (באנגלית: **Yarmouth**) היא עיירת נמל שממוקמת במפרץ פנדי בדרום-מערב פרובינציית נובה סקוטיה שבקנדה. ירמות' היא העיירה המרכזית של מחוז ירמות', ומרכז האוכלוסין הגדול באזור. בעיירה מתגוררים כ-6,500 תושבים (נכון ל-2016).

עקב קרבתה לשרטון ג'ורג', העיירה מזוהה רבות בשנים עם דיג. היא נמצאת בלב האזור הגדול בעולם של דיג לובסטר, ודיג הלובסטרים בעיירה הוא הגדול בכל קנדה.

פעילויות ספורט בעיר ובסביבתה: שייט, קרוס קאנטרי סקי, ופעילויות עבור כל קבוצת גיל. ניתן גם לשכור מגרשי ספורט ומתקנים אחרים לאירועים ומסיבות. מרכז ימק"א המקומי של כולל מרכז כושר, אירובי ואולפני אופניים, אולם התעמלות גדול ובריכה באורך 60 מטרים.

עם שטחים פתוחים של דרום נובה סקוטיה ואוויר צח, כל יום הוא הזדמנות. לרוץ לאורך קו החוף בין גלי האוקיינוס המתנפצים. להרים אוהל ולהביט למעלה אל הכוכבים. לטייל בשבילים או לקחת סירה. בחורף, אתה יכול ללכת הזזה, משחק הוקי, להחליק, דג הקרח, או דוב הקוטב לצלול עם חברים.

מלון ירמות' כולל גם מסלול גולף מרהיב בן 18 גומות עם היסטוריה מראשית המאה ה-19. הפריסה בסגנון הקישורים שלה מציעה נוף פנורמי של המגדלור המקומי והאוקיינוס האטלנטי - עם מסלולים מתגלגלים, ירוקים קטנים, ורוחות האוקיינוס.

## היסטוריה
ב-1604 ביקר באזור סמואל דה שמפלן. האירופאים הראשונים להתיישב באזור היו צרפתים-אקדיים אשר הקימו יישוב דיג קטן באמצע המאה השבע עשרה. עד 1750 האוכלוסייה מנתה כ-50 נפש. ב-1759, במהלך מלחמת שבע השנים, התיישבו באזור שידוע היום כעיירה ירמות' מהגרים מניו אינגלנד. המהגרים הגיעו מהעיירה ירמות' שבמסצ'וסטס, ועל לפי דרישתם היישוב נקרא על שם עיירת מגוריהם הקודמת. ירמות' נוסדה ב-9 ביוני 1761, כאשר שלוש משפחות הגיעו אל המקום דרך הים מהעיירה סנדוויץ', מסצ'וסטס. ב-1767 התיישבו ביישוב החדש אקדיים שגרו במקור בגראן פרה וחזרו כעת מגלותם לאחר מלחמת שבע השנים. מספר ניכר מקרב נאמני האימפריה המאוחדת (נאמנים אמריקאים שנשארו נאמן לשלטון הקולוניאלי הבריטי והתיישבו לאחר המהפכה בשטחים בשלטון בריטי) התיישב בירמות' ב-1785 לאחר המהפכה האמריקאית.

לאורך המאה התשע-עשרה ירמות' הייתה מרכז ענק לבניית ספינות, והעיירה אף הייתה מרכז הספנות הגדול בעולם בנקודת זמן מסוימת.

## קישורים חיצוניים

* 
* 

## הערות שוליים

קטגוריה:נובה סקוטיה: יישובים
קטגוריה:קנדה: ערי נמל
קטגוריה:יישובים שהוקמו ב-1761
קטגוריה:האוקיינוס האטלנטי: ערי נמל
ארנסט פרידריך השני, דוכס סקסוניה-הילדבורגהאוזן

**ארנסט פרידריך השני, דוכס סקסוניה-הילדבורגהאוזן** (; 17 בדצמבר 1707 – 13 באוגוסט 1745), היה דוכס סקסוניה-הילדבורגהאוזן בין השנים 1724–1745.

## ביוגרפיה
ארנסט פרידריך נולד ב-17 בדצמבר 1707 בהילדבורגהאוזן שהשתייכה לדוכסות סקסוניה-הילדבורגהאוזן, לארנסט פרידריך הראשון, דוכס סקסוניה-הילדבורגהאוזן, וסופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך. בשנת 1722 טייל ארנסט פרידריך עם אחיו לודוויג פרידריך מסקסוניה-הילדבורגהאוזן בצרפת, ואף השתתפו בטקס ההכתרה של לואי החמישה עשר, מלך צרפת.

בשנת 1724 מת אביו ארנסט פרידריך הראשון, דוכס סקסוניה-הילדבורגהאוזן, וארנסט פרידריך עלה לשלטון במקומו, אולם אמו שימשה כעוצרת עד לשנת 1728. אמו ניסתה להפחית את הוצאות הדוכסות, ולמעט את החובות, אולם לא הצליחה לעשות זאת. בשנת 1730 התיר ארנסט פרידריך ליהודים להתיישב בדוכסות, ובשנת 1732 קלט את היהודים שגורשו מזלצבורג.

בשנת 1733 ביקר ארנסט פרידריך בווינה בחצרו של קרל השישי, קיסר האימפריה הרומית הקדושה, וקיבל דרגת גנרלוואכטמייסטר. בשנת 1743 קיבל ארנסט פרידריך פיקוד על רגימנט רגלים מקרל השביעי, קיסר האימפריה הרומית הקדושה, ואף קיבל דרגת גנרלפלדצוגמייסטר.

ב-13 באוגוסט 1745 מת ארנסט פרידריך בהילדבורגהאוזן, ובנו ארנסט פרידריך השלישי, דוכס סקסוניה-הילדבורגהאוזן עלה לשלטון במקומו.

## משפחתו
ב-19 ביוני 1726 התחתן ארנסט פרידריך עם קרולינה, רוזנת ארבאך-פירסטנוי, בתם של פיליפ קרל, רוזן ארבאך-פירסטנוי וקרולינה אמליה מקונוביץ. לבני הזוג היו 4 ילדים:
* ארנסט פרידריך השלישי, דוכס סקסוניה-הילדבורגהאוזן (1727–1780)
* אלברכט, נסיך סקסוניה-הילדבורגהאוזן (1728–1735)
* אויגן, נסיך סקסוניה-הילדבורגהאוזן (1730–1795)
* אמליה מסקסוניה-הילדבורגהאוזן (1732–1799), התחתנה עם לודוויג, נסיך הוהנלוהה-נוינשטיין-אהרינגן

## אילן יוחסין

## קישורים חיצוניים

* יצירות של ארנסט פרידריך השני, דוכס סקסוניה-הילבורגהאוזן
* 

קטגוריה:דוכסים גרמנים
קטגוריה:אבירי מסדר העיט הלבן
קטגוריה:אבירי מסדר גיזת הזהב
קטגוריה:ילידי 1707
קטגוריה:נפטרים ב-1745
ספרטק

**ספרטק** (**Спартак**) הוא שמו הרוסי של ספרטקוס. המילה משמשת כשמם של מספר מועדוני וקבוצות ספורט בעולם.
ארנסט פרידריך הראשון, דוכס סקסוניה-הילדבורגהאוזן

**ארנסט פרידריך הראשון, דוכס סקסוניה-הילדבורגהאוזן** (; 21 באוגוסט 1681 – 9 במרץ 1724), היה דוכס סקסוניה-הילדבורגהאוזן בין השנים 1715–1724.

## ביוגרפיה
ארנסט פרידריך נולד ב-21 באוגוסט 1681 בגותה שהשתייכה לדוכסות סקסוניה-גותה-אלטנבורג, לארנסט, דוכס סקסוניה-הילדבורגהאוזן, וסופיה הנרייטה, רוזנת ולדק, בתו של גאורג פרידריך, נסיך ולדק. בצעירותו טייל ארנסט פרידריך בהולנד, אנגליה וצרפת, ובשנת 1700 התגייס לצבא האימפריה הרומית הקדושה, ולחם בשורותיו במהלך מלחמת הירושה הספרדית.

בשנת 1715 מת אביו ארנסט, דוכס סקסוניה-הילדבורגהאוזן, וארנסט פרידריך עלה לשלטון במקומו. ארנסט פרידריך ניסה לחקות את חצרו של לואי הארבעה עשר, מלך צרפת, אולם נקלע בעקבות כך לחובות עצומים. בניסיון למגר את החוב, הטיל ארנסט פרידריך מיסים על התושבים, מה שגרם למרד נגדו בשנת 1717. לאחר מכן מכר ארנסט פרידריך לדוכסות סקסוניה-מיינינגן את מחוז קילמבורג, שניתן לו בנדוניה מאשתו, אולם מכיוון שזה נעשה ללא הסכמתה התבטלה המכירה, ובעקבות כך פרצה מלחמה עם סקסוניה-מיינינגן, שהובילה להרס הדוכסות.

ב-9 במרץ 1724 מת ארנסט פרידריך בהילדבורגהאוזן, ובנו ארנסט פרידריך השני, דוכס סקסוניה-הילדבורגהאוזן עלה לשלטון במקומו.

## משפחתו
ב-4 בפברואר 1704 התחתן ארנסט פרידריך עם סופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך. לבני הזוג היו 14 ילדים:
* ארנסט לודוויג הולנדיוס (1704)
* סופיה אמליה אליזבת (1705–1708)
* ארנסט לודוויג (1707)
* ארנסט פרידריך השני, דוכס סקסוניה-הילדבורגהאוזן (1707–1745)
* לודוויג פרידריך מסקסוניה-הילדבורגהאוזן (1710–1759)
* בת מתה (1711)
* בת מתה (1712)
* אליזבת אלברטינה, נסיכת סקסוניה-הילדבורגהאוזן (1713–1761), התחתנה עם הדוכס קרל לודוויג פרידריך ממקלנבורג, נסיך מירוב
* עמנואל פרידריך קרל (1715–1718)
* אליזבת סופיה (1717)
* בת מתה (1719)
* גאורג פרידריך וילהלם (1720–1721)
* בן מת (1721)

## אילן יוחסין

## קישורים חיצוניים

* ארנסט פרידריך הראשון, דוכס סקסוניה-הילבורגהאוזן
* 

קטגוריה:דוכסים גרמנים
קטגוריה:גרמנים שנולדו ב-1681
קטגוריה:נפטרים ב-1724
ארנסטינה, נסיכת סקסוניה-ויימאר

**ארנסטינה, נסיכת סקסוניה-ויימאר** (; 4 בינואר 1740 – 10 ביולי 1786), הייתה נסיכה גרמנית, ואשתו של ארנסט פרידריך השלישי, דוכס סקסוניה-הילדבורגהאוזן.

## ביוגרפיה
ארנסטינה נולדה ב-4 בינואר 1740 בויימאר שהשתייכה לדוכסות סקסוניה-ויימאר, לארנסט אוגוסט הראשון, דוכס סקסוניה-ויימאר-אייזנך, וסופיה שרלוטה מברנדנבורג-ביירוית, בתו של גאורג פרידריך קרל, מרקיז ברנדנבורג-ביירוית.

ב-1 ביולי 1758 התחתנה ארנסטינה עם ארנסט פרידריך השלישי, דוכס סקסוניה-הילדבורגהאוזן, והביאה עמה נדוניה רבה, שסייעה מאוד לבעלה בתשלום חובותיו. ארנסטינה הייתה אישה יפה, מלבד פזילה קלה בעין אחת. היא אהבה מאוד מוזיקה, וכן אהבה לצאת למסעות ציד, שבהם הייתה רוכבת וצדה כמו גבר. בשנת 1780 מת בעלה ארנסט פרידריך השלישי, דוכס סקסוניה-הילדבורגהאוזן, וארנסטינה פרשה מהחיים הציבוריים לביתה בהילדבורגהאוזן, עד למותה ב-10 ביולי 1786.

## משפחתה
ב-1 ביולי 1758 התחתנה ארנסטינה עם ארנסט פרידריך השלישי, דוכס סקסוניה-הילדבורגהאוזן, ממנו היו לה 3 ילדים:
* סופיה, נסיכת סקסוניה-הילדבורגהאוזן (1760–1776), התחתנה עם פרנץ, דוכס סקסוניה-קובורג-זאלפלד.
* כריסטינה, נסיכת סקסוניה-הילדבורגהאוזן (1761 -1790), התחתנה עם אויגן, נסיך סקסוניה-הילדבורגהאוזן.
* פרידריך, דוכס סקסוניה-אלטנבורג (1763–1834).

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית וטין
קטגוריה:ילידות 1740
קטגוריה:נפטרות ב-1786
טובי קוסגרוב

**דלוס "טובי" מ. קוסגרוב** (באנגלית: **Delos "Toby" M. Cosgrov**; נולד ב-1940) הוא רופא ומנהל אמריקאי. כיהן כנשיא וכמנכ"ל המרכזיים הרפואיים קליבלנד קליניק.

## ביוגרפיה
קוסגרוב גדל בווטרטאון שבמדינת ניו יורק. הוא סבל מדיסלקסיה שאובחנה רק בגיל 32 ועל כן נחשב לתלמיד בינוני בנעוריו. הוא התחרה בשיט והיה חבר צוות ביאכטה שהתחרתה בגביע אמריקה בשנים 1963 ו-1964.

ב-1962 סיים תואר ראשון בהיסטוריה בויליאמס קולג' שבמסצ'וסטס, וב-1966 סיים תואר דוקטור לרפואה מבית הספר לרפואה של אוניברסיטת וירג'יניה. ב-1968 השלים התמחות בכירורגיה כללית בבית החולים סטרונג ממוריאל של אוניברסיטת רוצ'סטר.

בתום התמחותו גויס לשירות כרופא צבאי בחיל האוויר האמריקאי, ב-1968 נשלח למלחמת וייטנאם ושימש ראש המרכז לאבחון נפגעים של החיל והכנתם לפינוי רפואי מוטס, בבסיס חיל האוויר בדה נאנג שבדרום וייטנאם. השתחרר ב-1970, על שירותו עוטר בכוכב הארד, במדליה מטעם ממשלת דרום וייטנאם וכן במדליית האוויר על משימות מוטסות שביצע.

בשנים 1970–1974 ביצע התמחות בכירורגיית לב-חזה בבית החולים הכללי מסצ'וסטס. ב-1974 שימש מתמחה ראשי בבית החולים לילדים של בוסטון. כמו כן עשה תקופת התמחות נוספת בבית החולים הכללי ברוק בלונדון.

ב-1975 הצטרף לקליבלנד קליניק וב-1989 מונה לראש מחלקת כירורגיית לב-חזה וכלי דם. תחת ניהולו מדורגת המחלקה במקום הראשון באופן רצוף משנת 1994 על ידי מגזין U.S. News & World Report. בתחילת 2004 מונה לנשיא ומנכ"ל קליבלנד קליניק. הוא הוביל את הארגון לדירוג כאחד המוסדות הרפואיים המובילים בארצות הברית, ופתיחת שלוחות חדשות באיחוד האמירויות הערביות ובקנדה ב-2006. בעקבות חוק הגנת החולה וטיפול בר השגה ערך שינוי בפעילות הארגון שכללה קיצוץ ניכר בהוצאותיו וב-2015 נרשם הרווח התפעולי הגבוה בתולדותיו בסך של כ-481 מיליון דולר, על היקף של 7.2 מיליארד דולר הכנסות. הוא סיים את תקופת כהונתו ב-2017. לאחר מכן הצטרף כיועץ לפיתוח שירותי הרפואה בענן של גוגל.

קוסגרוב ביצע למעלה מ-22,000 ניתוחים, הוא מומחה בינלאומי בתחום תיקוני מסתמי הלב וחלוץ בתחום החלפת המסתם הצניפי בניתוח עם מינימום פולשנות, אותו ביצע בשידור חי שהועבר ברחבי העולם ב-1996. הוא רשם 30 פטנטים בתחום המכשור הרפואי, פרסם מעל 450 מאמרים מדעיים, ספר אחד ו-17 סרטי הדרכה בתחום הרפואה. ב-2006 פרש מעיסוק פעיל כרופא. ב-2013 נבחר לחבר האקדמיה הלאומית לרפואה.

קוסגרוב נשוי לאניטה ואב לשתי בנות.

## קישורים חיצוניים

* ביוגרפיה  באתר קליבלנד קליניק
* ראיון עמו באתר www.c-span.org
* Dr. Delos ‘Toby’ Cosgrove, באתר בלומברג
*ביוגרפיה באתר אוניברסיטת ייל
## הערות שוליים

קטגוריה:מנתחי כלי דם אמריקאים
קטגוריה:מנכ"לים אמריקאים
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:קצינים וחוגרים בחיל האוויר של ארצות הברית
קטגוריה:רופאים צבאיים אמריקאים
קטגוריה:בוגרי ויליאמס קולג'
קטגוריה:בעלי תואר דוקטור מאוניברסיטת וירג'יניה
קטגוריה:מנתחי לב-חזה
קטגוריה:מנהלי בתי חולים
קטגוריה:אמריקאים שנולדו ב-1940
ארנסט, דוכס סקסוניה-הילדבורגהאוזן

**ארנסט, דוכס סקסוניה-הילדבורגהאוזן** (בגרמנית: **Ernest, von Sachsen-Hildburghausen**; 12 ביוני 1655 – 17 באוקטובר 1715) היה הדוכס הראשון של סקסוניה-הילדבורגהאוזן בין השנים 1675–1715.

## ביוגרפיה
ארנסט נולד ב-12 ביוני 1655 בגותה שהשתייכה לדוכסות סקסוניה-גותה, לארנסט הראשון, דוכס סקסוניה-גותה, ולאליזבת סופיה, נסיכת סקסוניה-אלטנבורג, בתם של יוהאן פיליפ, דוכס סקסוניה-אלטנבורג ואליזבת מבראונשווייג-וולפנביטל.

לאחר מות אביו בשנת 1675 שלטו ארנסט ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

ברנהרד בחר את מקום מגוריו בהילדבורגהאוזן, ובכך הפכה נחלתו לדוכסות סקסוניה-הילדבורגהאוזן. בשנת 1683 לחם ארנסט עם חיל הפרשים הקיסרי בקרב וינה, ובשנת 1685 השתתף בכיבוש הערים אסטרגום ונובה זמקי. במהלך מלחמת תשע השנים לחם ארנסט כחלק מצבא הולנד, והשתתף בקרבות השונים נגד צרפת. בשנת 1710 החל ארנסט בבניית ארמון הילדבורגהאוזן, ובשל בנייתו נכנס לחובות כבדים.

ארנסט מת ב-17 באוקטובר 1715, ובמקומו עלה לשלטון בנו ארנסט פרידריך הראשון, דוכס סקסוניה-הילדבורגהאוזן.

## משפחתו
ב-30 בנובמבר 1680 התחתן ארנסט עם מריה הדוויג מהסן-דרמשטדט, בתם של גאורג פרידריך, נסיך ולדק ואליזבת שארלוטה מנסאו-הילכנבאך. ממנה היו לו 7 ילדים:
* ארנסט פרידריך הראשון, דוכס סקסוניה-הילדבורגהאוזן (1681–1724).
* סופיה שרלוטה (1682–1684).
* סופיה שרלוטה (1685–1710).
* קרל וילהלם (1686–1687).
* יוזף מסקסוניה-הילדבורגהאוזן (1702–1787).

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:ילידי 1655
קטגוריה:נפטרים ב-1715
יוהאן ארנסט הרביעי, דוכס סקסוניה-קובורג-זאלפלד

**יוהאן ארנסט הרביעי, דוכס סקסוניה-קובורג-זאלפלד** (בגרמנית: **Johann Ernst IV, von Sachsen-Coburg-Saalfeld**; 22 באוגוסט 1658 – 17 בפברואר 1729) היה דוכס סקסוניה-זאלפלד בין השנים 1675–1729, ומשנת 1699 היה גם דוכס סקסוניה-קובורג.

## ביוגרפיה
יוהאן ארנסט נולד ב-22 באוגוסט 1658 בגותה שהשתייכה לדוכסות סקסוניה-גותה, לארנסט הראשון, דוכס סקסוניה-גותה, ולאליזבת סופיה, נסיכת סקסוניה-אלטנבורג, בתם של יוהאן פיליפ, דוכס סקסוניה-אלטנבורג ואליזבת מבראונשווייג-וולפנביטל.

לאחר מות אביו בשנת 1675, שלטו ארנסט ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

בשנת 1699 מת אלברכט החמישי, דוכס סקסוניה-קובורג, והתעוררה מחלוקת ירושה שהתקיימה עד לשנת 1735, אך לבסוף הוחלט לצרף חלק ניכר מאדמותיו ליוהאן ארנסט, והנחלה נקראה מעתה דוכסות סקסוניה-קובורג-זאלפלד.

יוהאן ארנסט מת ב-17 בפברואר 1729, ובמקומו עלה לשלטון בנו כריסטיאן ארנסט השני, דוכס סקסוניה-קובורג-זאלפלד.

## משפחתו
ב-18 בפברואר 1680 התחתן יוהאן ארנסט עם סופיה הדוויג מסקסוניה-מרזבורג, בתם של כריסטיאן הראשון, דוכס סקסוניה-מרזבורג וכריסטינה משלזוויג-הולשטיין-זונדרבורג-גליקסבורג. ממנה נולדו לו 5 ילדים:
* כריסטינה סופיה (1681–1697)
* בת מתה (1682)
* כריסטיאן ארנסט השני, דוכס סקסוניה-קובורג-זאלפלד (1683–1745)
* שרלוטה וילהלמינה, נסיכת סקסוניה-קובורג-זאלפלד (1685–1767), התחתנה עם פיליפ ריינהרד, רוזן הנאו-מינצברג
* בן מת (1686)

ב-2 בדצמבר 1690 התחתן יוהאן ארנסט עם שרלוטה יוהאנה, רוזנת ולדק-וילדונגן, בתו של יוזיאס השני, רוזן ולדק-וילדונגן, ממנה נולדו לו 8 ילדים:
* וילהלם פרידריך (1691–1720)
* קרל ארנסט  (1692–1720)
* סופיה וילהלמינה, נסיכת סקסוניה-קובורג-זאלפלד (1693–1727), התחתנה עם פרידריך אדולף, נסיך שוורצבורג-רודולשטט
* הנרייטה אלברטינה (1694–1695)
* לואיזה אמיליה (1695–1713)
* שרלוטה (1696)
* פרנץ יוזיאס, דוכס סקסוניה-קובורג-זאלפלד (1697–1764)
* הנרייטה אלברטינה (1698–1728)

## אילן יוחסין

## קישורים חיצוניים

* 

קטגוריה:דוכסי סקסוניה-קובורג-זאלפלד
קטגוריה:ילידי 1658
קטגוריה:נפטרים ב-1729
איל ארליך

**איל ארליך** (נולד ב-1 בינואר 1977), הוא טניסאי עבר ישראלי, היה אלוף ישראל בשנת 1996 ובשיאו דורג במקום ה-144 בעולם. שחקן נבחרת גביע דייוויס של ישראל במשך שש שנים ברציפות (2000–1994).

## ראשית חייו
ארליך נולד בבת ים.

## קריירה כטניסאי
כשחקן נוער הגיע למקום השישי באליפות העולם לנבחרות עד גיל 16, שהתקיימה בשנת 1993 בספרד.

בשנת 1994 ייצג את ישראל באליפות אירופה עד גיל 16 והגיע למשחק הגמר.

לראשונה השתתף בטורניר ריקליס ויצא מאלמוניות אחרי שניצח בסיבוב הראשון את אלברטו בראסטאגי מספרד, שדורג במקום ה-48 בעולם.

בסבב קלאב הוטל אילת, בתחילת 1994, זכה ארליך בתחרות ביפו זומן לנבחרת הדייוויס ואף זכה לשתף פעולה עם עמוס מנסדורף במשחק זוגות. לקראת סוף השנה נטל חלק בסבב פרידמן וזכה בתחרות המאסטרס, שנערכה בבאר שבע.

בשנת 1995, בסבב קלאב הוטל אילת, זכה בשתי תחרויות הראשונות והגיע לגמר התחרות השלישית כמו כן נכנס לטורניר וימבלדון כ'לאקי לוזר' והפסיד בסיבוב הראשון לארנה תומאס מגרמניה.

בספטמבר היה שותף בכיר לניצחונה של ישראל על סלובניה, בגביע דייוויס.

בפברואר 1996, באותה מסגרת, העניק לנבחרתו את הנקודה השלישית בהתמודדות הביתית נגד נורווגיה.

באותה שנה זכה באליפות ישראל בטניס.

### מבחר תחרויות בהן השתתף
* גביע דייוויס: 1994, 1995, 1996, 1997, 1998, 1999
* אליפות ארצות הברית הפתוחה 1998

## לאחר הפרישה

ארליך הוא בוגר אוניברסיטת חיפה בפיזיותרפיה (סיים ב-2008). כיום עובד כפיזיותרפיסט ספורט בקליניקה פרטית בצפון תל אביב.

בנוסף איל עובד כמאמן טניס תחרותי ומטפח את הדור הצעיר בטניס הישראלי.

## קישורים חיצוניים

2016 12
קטגוריה:אלופי ישראל בטניס
קטגוריה:בוגרי אוניברסיטת חיפה
קטגוריה:פיזיותרפיסטים ישראלים
קטגוריה:מאמני טניס ישראלים
קטגוריה:ישראלים שנולדו ב-1977
Heretic (משחק וידאו)

**הרטיק** (באנגלית: **Heretic**, תרגום: כופר) הוא משחק פעולה מסוגת משחקי יריות בגוף ראשון שנוצר על ידי Raven Software, פורסם על ידי חברת id Software וראה אור בשנת 1994.

## תקציר העלילה
שבעה מלכים שלטו בארץ רחוקה בשם פארת'וריס, עד ליום בו שלושה אחים שדים, שנקראים "רוכבי הנחש", השתמשו בכוחות הקסם שלהם כדי להשתלט על שבעת המלכים ולהשתמש בהם כשליטי בובה.
אולם, הכישוף של שלושת האחים לא פעל על גזע מסוים מנתיני הממלכה שנקרא שדוני סיד. לכן, שלושת האחים הכריזו על שדוני הסיד בתור כופרים, והחלו לרדוף אותם ולנסות להשמידם. לבני סיד היו שבעה נרות, כל נר כנגד כוח טבע כלשהו ובד בבד כנגד כוחו של אחד המלכים. זקני סיד כיבו את שבעת הנרות ועל ידי כך החלישו את צבא המלך וגם את עצמם. שלושת האחים ניצלו זאת, והצליחו לפגוע בזקני הגזע ולהרוג אותם. בני הסיד ששרדו את המתקפה ירדו למחתרת על מנת להנצל מגורל דומה. השחקן משחק אחד משדי הסיד, קורבוס, שבניגוד לחברים העז לקום כנגד שלושת האחים ויצא במסע במטרה לאתר אותם, לנקום את נקמת בני סיד, ולשחרר את פארת'וריס לחופשי.

## כלי נשק
#אלת אש (Firemace)
#כפפות בעל האוב (Gauntlets of the Necromancer)
#מוט פניקס (Phoenix Rod)
#מטה (Staff)
#מטה גיהנום (Hellstaff)
#קשת (Ethereal Crossbow)
#שרביט אלפים (Elven Wand)
#תופרי דרקון (Dragon Claw)

## ראו גם
* DOOM

## קישורים חיצוניים
* 

* 

קטגוריה:משחקי מחשב
קטגוריה:משחקי DOS
קטגוריה:משחקי macOS
קטגוריה:משחקי וידאו משנת 1994
קטגוריה:משחקי פעולה-הרפתקאות
קטגוריה:משחקי וידאו קואופרטיבים
קטגוריה:משחקי יריות ממוחשבים (גוף ראשון)
טרידנט (מיתולוגיה)

ממוזער|300px
במיתולוגיה היוונית, ה**טרידנט** הוא נשקו הבלעדי של פוסידון, אל הים היווני. זהו קלשון בעל שלושה ראשים. הטרידנט הוא נשק אשר שימש את פוסידון בקרבותיו. הנשק חושל בזמן מלחמתם של האלים האולימפיים מול אבותיהם הטיטאנים, ואף שלא מוזכר במפורש על כך, פוסידון הרג בעזרת הטרידנט טיטאנים רבים. אחד מכוחותיו המפורסמים של הטרידנט הוא יצירת רעידת אדמה. גם לבנו של פוסידון, טריטון, נוצר קלשון כזה. ובאופן מקביל, אצל הרומים, הקלשון המשולש שייך לנפטון. במהלך ההיסטוריה נעשו שימושים שונים בקלשונות דמויי הטרידנט, בעיקר בתחומי הדיג, שימוש מפורסם אשר קשור לתחום שליטתו של פוסידון, ובלחימה, בעיקר בקרבות גלדיאטורים של רומא העתיקה.

על שמו נקרא הטיל הבליסטי "טריידנט", הניתן לשיגור מצוללות.

הנשק הוא, לפי המיתולוגיה, אחד מכלי הנשק האגדיים שניתנו לאחד משלושת האלים החזקים ביותר בהתאמה לאזור שניתן להם (זאוס, שקיבל את הברק ואת השמיים, פוסידון, שקיבל את הטרידנט ואת הים, והאדס, שקיבל את קסדת האופל ואת האדמה).

2016 12
קטגוריה:נשקי מוט
קטגוריה:דיג
קטגוריה:אלי ים ונהר
קטגוריה:מטענים הרלדיים
כריסטיאן ארנסט השני, דוכס סקסוניה-קובורג-זאלפלד

**כריסטיאן ארנסט השני, דוכס סקסוניה-קובורג-זאלפלד** (בגרמנית: **Christian Ernest II Herzog von Sachsen-Coburg-Saalfeld**; 18 באוגוסט 1683 – 4 בספטמבר 1745) היה דוכס סקסוניה-קובורג-זאלפלד בין השנים 1729–1745.

## ביוגרפיה
כריסטיאן ארנסט נולד ב-18 באוגוסט 1683 בזאלפלד שהשתייכה לדוכסות סקסוניה-זאלפלד, ליוהאן ארנסט הרביעי, דוכס סקסוניה-קובורג-זאלפלד, ולסופיה הדוויג מסקסוניה-מרזבורג, בתם של כריסטיאן הראשון, דוכס סקסוניה-מרזבורג וכריסטינה משלזוויג-הולשטיין-זונדרבורג-גליקסבורג. ב-18 באוגוסט 1724 התחתן כריסטיאן ארנסט בנישואים מורגנטיים עם כריסטיאנה פרדריקה פון קוס, ובשל כך הורה אביו שלאחר מותו ישלטו הוא ואחיו פרנץ יוזיאס, דוכס סקסוניה-קובורג-זאלפלד במשותף, אולם לא היו לו ילדים ממנה.

בשנת 1729 מת אביו יוהאן ארנסט הרביעי, דוכס סקסוניה-קובורג-זאלפלד, וכריסטיאן ארנסט ואחיו פרנץ יוזיאס, דוכס סקסוניה-קובורג-זאלפלד עלו לשלטון במקומו, אולם כריסטיאן ארנסט היה השליט העיקרי. בשנת 1733 החל פרנץ יוזיאס להיות השליט העיקרי בדוכסות, ובשנת 1735 החל לשלוט לבדו בקובורג. באותה שנה התקבל הסכם בעניין חלוקת הדוכסויות השונות, ולפיו קיבל כריסטיאן ארנסט את רוב שטחן של דוכסויות סקסוניה-קובורג, סקסוניה-אייזנברג וסקסוניה-רמהילד.

ב-4 בספטמבר 1745 מת כריסטיאן ארנסט, ואחיו פרנץ יוזיאס, דוכס סקסוניה-קובורג-זאלפלד עלה לשלטון במקומו.

## אילן יוחסין

## קישורים חיצוניים

* האתר הרשמי של בית סקסוניה-קובורג-גותה

קטגוריה:דוכסי סקסוניה-קובורג-זאלפלד
קטגוריה:ילידי 1683
קטגוריה:נפטרים ב-1745
עונת 1944/1945 בלה ליגה

**עונת 1944/1945** הייתה העונה ה-14 של לה ליגה שהיא הליגה הספרדית הבכירה בכדורגל. העונה החלה ב-24 בספטמבר 1944 והסתיימה ב-20 במאי 1945. 

הליגה כללה 14 קבוצות. בהתאם לתוצאות של העונה הקודמת ריאל סוסיאדד וסלטה ויגו ירדו ליגה. מליגת המשנה עלו ריאל חיחון וריאל מורסיה.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. הקבוצה שסיימה את העונה במקום ה-12 שיחקו משחק מבחן נגד קבוצה של ליגת משנה.

ברצלונה זכתה בתואר בפעם השנייה בתולדות המועדון.

סבאדל ודפורטיבו לה קורוניה ירדו לליגת משנה בסוף העונה. גרנדה שיחקה במשחקי מעבר ולאחר הפסד לסלטה ויגו ירדה ליגה.

## כדורגלנים מצטיינים
בהתאם לנתונים הרשמיים של LFP תלמו סארה אתלטיק בילבאו כבש 20 שערים ב-26 משחקים. הוא זכה בתואר מלך השערים. בהתאם לנתוני עיתון ספורט MARCA הוא כבש 19 שערים.

איגנסין איסגירה מולנסיה היה השוער הטוב של העונה. הוא ספג 22 שערים ב-28 משחקים. זו הייתה העונה השנייה ברציפות בה הוא היה השוער הטוב בעונה.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1944 1945
קטגוריה:תחרויות כדורגל ב-1944
קטגוריה:תחרויות כדורגל ב-1945
עונת 1945/1946 בלה ליגה

**עונת 1945/1946** הייתה העונה ה-15 של לה ליגה שהיא הליגה הספרדית הבכירה בכדורגל. העונה החלה ב-23 בספטמבר 1945 והסתיימה ב-31 במרץ 1946. 

הליגה כללה 14 קבוצות. בהתאם לתוצאות של העונה הקודמת סבאדל, דפורטיבו לה קורוניה וגרנדה ירדו ליגה. מליגת המשנה עלו סלטה ויגו, אלקויאנו והרקולס.

התחרות כללה 26 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצות שסיימו את העונה במקומות 13 ו-14 ירדו ליגה. הקבוצה שסיימה את העונה במקום ה-12 שיחקו משחק מבחן נגד קבוצה של ליגת משנה.

סביליה זכתה בתואר בפעם הראשונה בתולדות המועדון.

אלקויאנו והרקולס ירדו לליגת משנה בסוף העונה. אספניול שיחקה במשחקי מעבר ולאחר ניצחון נותרה בליגה הבכירה.

## כדורגלנים מצטיינים
תלמו סארה אתלטיק בילבאו כבש 24 שערים ב-18 משחקים. הוא זכה בתואר מלך השערים עונה בפעם השנייה ברציפות.

חוסה בניון מריאל מדריד היה השוער הטוב של העונה. הוא ספג 25 שערים ב-29 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1945 1946
קטגוריה:תחרויות כדורגל ב-1945
קטגוריה:תחרויות כדורגל ב-1946
מירצ'אה מנוליו

**מירצ'אה מנוליו** (ברומנית: **Mircea Manoliu**; 24 באפריל 1917 - ?) היה פושע מלחמה שרצח יהודים בפרעות יאשי בתקופת מלחמת העולם השנייה והשואה. יון אנטונסקו ניסה במשפטו להטיל עליו, לצד צבא גרמניה הנאצית, את האחריות על אירועי פרעות יאשי.
## ביוגרפיה
מנוליו נולד בדורוחוי, רומניה והיה סמל ברגימנט 13 חיל רגלים בצבא רומניה. בעל עבר בתנועה הלגיונרית. בתקופת פרעות יאשי, הוצב מנוליו במפקדת הרגימנט בשכונה "קופואו".

אחרי המלחמה, בניסיונו לחמוק מאחריות לפרעות יאשי, טען יון אנטונסקו במשפטו, שהפרעות פרצו ביוזמתו של הסמל בעל עבר לגיונרי, מירצ'אה מנוליו ויחידות הצבא הגרמניות, שהיו מוצבות בסביבה.

מנוליו נעצר ב-13 באפריל 1945 על ידי משמרות אזרחיים של החזית הלאומית הדמוקרטית במסגרת סדרת מעצרים והוצאות להורג של אנשים בתקופת פרעות יאשי. מבית המעצר כתב מנוליו לשר הפנים של רומניה, והודיע לו שעל מעשיו ביוני 1941, כבר נשפט ב-1941 על ידי בית הדין הצבאי של הקורפוס הרביעי של צבא רומניה, ונמצא שהירי על חמישה יהודים, שניסו לברוח בעת היותם תחת משמורתו, היה מוצדק. בית הדין העממי, שבנוסף לשיפוט, טיפל גם בחקירות, היה חסר כלים חקירתיים מתאימים, ולא מצא דרך לבטל את טענתו המוכחת של מנוליו, לכן שוחרר מנוליו ב-9 באוגוסט 1946.

## לקריאה נוספת
* ז'אן אנצ'ל, "הקדמה לרצח", הוצאת יד ושם, ירושלים, 2003.
* מתתיאס קרפ, הספר השחור כרך שני, הוצאת DIOGENE, 1996.

## קישורים חיצוניים
* Povestea unui criminal de război אדריאן צ'יופלנקה, "סיפורו של פושע מלחמה" 

## הערות שוליים

קטגוריה:פרעות יאשי
קטגוריה:מורשעים ברצח
קטגוריה:רומנים שנולדו ב-1917
התזכרי ליל אביב?

"**הֲתִזְכְּרִי לֵיל אָבִיב?**" הוא אחד מארבעה שירים מאת רחל המשוררת שנותרו בטיוטה. השיר הוא שיר אהבה המתאר זיכרונות מפגישה זוגית רומנטית שהתרחשה קודם השקיעה ועד לתוך הלילה.

## מבנה השיר ותכניו
השיר משולב בחריזה והוא בנוי משלושה בתים. השיר נותר כטיוטה, מה שגם ניכר בחריזת המילה "נֵדָה" (אולי במשמעות "נֵדָע") ל"רְעָדָה", אך מבנהו הכללי תואם את שאר שיריה של רחל בהשלמתם.

השיר נכתב כפואמה אישית במתכונת של שיר אהבה. השיר נכתב כביכול על ידי חבר הפונה אל חברתו (אולי רחל בעצמה), אותה הוא מכנה "חֶמְדַּת לְבָבִי". השיר בפתיחתו פונה בלשון נקבה: "הֲתִזְכְּרִי", ובהמשך כותבת רחל "מַה נָעַם לִשְׁנֵינוּ" ולא "שתינו", מה שאומר שלא ייתכן שהדברים הם בין שתי חברות, אלא חבר אל חברה. תוכן השיר הוא אודות רגעי שהייה משותפת באחד מלילי האביב עם השקיעה שלפניו. רחל רואה את מושאי השיר שוהים בנוף אילם של יער ופרחים עם אופק כחול. בשלב מסוים החמה נוטה לשקוע ושולחת אור זהבהב וחיוור. צלליות הענפים נראות עתה בגווני השקיעה. הדובר מתאר את החמה בשקיעתה כגוזלת את האור המושלם. משום מה, פונים החברים אל השמש וקוראים לה, בלחישה, להחיש את שקיעתה. ואכן, אור השקיעה דעך תוך שהילת החמה מהבהבת במרחק בגווני האש. כעת ירד הלילה. את רגעיו היפים של אותו לילה, שאולי עבורו החישו את השקיעה, מתאר הדובר בעזרת ריח הגשם המלקושי הנודף וקולו הנעים שאליו הקשיבו בדממה. את לילה זה הוא מנסה להזכיר, כפי שפותחת את שירה.

רחל מתייחסת בשיר להרהורים ולהזיות חבויים הצפים בעת אותו מפגש נעים. היא מוצאת מכנה משותף ביניהם לבין הסביבה הדוממת שסביבם: אי ידיעת דבר.

## לקריאה נוספת
* הלל ברזל, **שירת ארץ ישראל**, כרך ז', עמוד 107

## קישורים חיצוניים

* רחל המשוררת, התזכרי ליל אביב?, באתר פרויקט בן-יהודה

קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירי אהבה בעברית
קטגוריה:שירים על לילות
קטגוריה:שירים על האביב
ארנסט לודוויג הראשון, דוכס סקסוניה-מיינינגן

**ארנסט לודוויג הראשון, דוכס סקסוניה-מיינינגן** (בגרמנית: **Ernst Ludwig I, von Sachsen-Meiningen**; 7 באוקטובר 1672 – 24 בנובמבר 1724) היה דוכס סקסוניה-מיינינגן בין השנים 1706–1724.

## ביוגרפיה
ארנסט לודוויג נולד ב-7 באוקטובר 1672 בגותה שהשתייכה לדוכסות סקסוניה-גותה, לברנהרד, נסיך סקסוניה-גותה, ולמריה הדוויג מהסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה.

לאחר מותו של סבו ארנסט הראשון, דוכס סקסוניה-גותה בשנת 1675 שלטו אביו ברנהרד ודודיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

בשנת 1706 מת אביו ברנהרד הראשון, דוכס סקסוניה-מיינינגן, וארנסט לודוויג עלה לשלטון במקומו. מכיוון שאביו לא ציווה שהוא יירש לבדו, היו אמורים אחיו לרשת עמו את השלטון במשותף. אולם ארנסט לודוויג חתם על הסכם עם אחיו, ולפיו ויתרו אחיו על השלטון בעד לתמורה ממונית.

ב-24 בנובמבר 1724 מת ארנסט לודוויג, ובמקומו עלה לשלטון בנו ארנסט לודוויג השני, דוכס סקסוניה-מיינינגן. לאחר מותו של ארנסט לודוויג מונה אחיו פרידריך וילהלם, דוכס סקסוניה-מיינינגן לעוצר הדוכסות, ולאחר מותם של בניו עלה הוא לשלטון.

## משפחתו
ב-19 בספטמבר 1704 התחתן ארנסט לודוויג עם בת דודתו דורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס. ממנה היו לו 5 ילדים:
* יוזף ברנהרד (1706–1724)
* פרידריך אוגוסט (1707)
* ארנסט לודוויג השני, דוכס סקסוניה-מיינינגן (1709–1729)
* לואיזה דורותיאה, נסיכת סקסוניה-מיינינגן (1710–1767), התחתנה עם פרידריך השלישי, דוכס סקסוניה-גותה-אלטנבורג
* קרל פרידריך, דוכס סקסוניה-מיינינגן (1712–1743)

ב-3 ביוני 1714 התחתן ארנסט לודוויג עם אליזבת סופיה, מרקיזת ברנדנבורג, בתם של פרידריך וילהלם, הנסיך הבוחר מברנדנבורג וסופיה דורותיאה משלזוויג-הולשטיין-זונדרבורג-גליקסבורג, אך לא היו לו ילדים ממנה.

## אילן יוחסין

## קישורים חיצוניים

קטגוריה:דוכסים גרמנים
קטגוריה:ילידי 1672
קטגוריה:נפטרים ב-1724
מנהלת לה ליגה

**ליגת הכדורגל המקצועית** (בספרדית: **Liga de Fútbol Profesional** או בקיצור **LFP**, מוכר גם בשם **לה ליגה**) הוא הארגון האחראי על כדורגל גברים בספרד. הארגון הוקם בשנת 1984. ה-LFP מפעיל את שתי הליגות העליונות בספרד, הלה ליגה והסגונדה.

## תחרויות
42 המועדונים החברים ב-LFP מחולקים לשתי ליגות: הלה ליגה (20 מועדונים) והסגונדה (22 מועדונים). בכל עונה נתונה קבוצה משחקת נגד כל אחת מהקבוצות האחרות באותה הליגה פעמיים, פעם באצטדיון הביתי שלה ופעם בזה של יריבתה. בסך הכל, כל קבוצה משחקת 38 משחקים כל העונה בלה ליגה ו-42 משחקים בסגונדה.

עבור ניצחון משיגים שלוש נקודות, אחת בתיקו, ואפס עבור הפסד. בסוף כל עונה, הקבוצה עם הכי הרבה נקודות בלה ליגה היא אלופת ספרד. אם יש שוויון נקודות, קובעים לפי הפרש השערים במפגשים בין שתי הקבוצות באותה העונה בליגה כדי לקבוע מי האלופה. אם עדיין יש שוויון, הפרש השערים ולאחר מכן מספר השערים שכבשה כל קבוצה מכריעים את השוויון. בסגונדה, שתי הקבוצות הראשונות עולות ללה ליגה, עולה נוספת נקבעת בפלייאוף בין הקבוצות שסיימו במקומות 3–6, בעוד שלוש הקבוצות האחרונות בלה ליגה יורדות לסגונדה. ארבע הקבוצות האחרונות בסגונדה יורדות לסגונדה ב', בעוד ארבע קבוצות מהליגה השלישית עולות לסגונדה במקומם.

הליגה חברה מן המניין בארגון הליגות האירופיות.

## ארגון
### אספה כללית
העצרת הכללית היא ההרכב המחוקק של ה-LFP. היא מורכבת מ-42 מועדוני הכדורגל שמרכיבים את הלה ליגה ואת הסגונדה, וחברות ספורט ציבוריות בע"מ (Sociedad Anonima Deportiva, S.A.D). כל מועדון או חברה בדרך כלל מיוצג על ידי הנשיא שלו.

### נשיא
הנשיא, יחד עם שאר חברי הוועד הפועל, אחראי על פעילותו היום-יומית של הארגון. הנשיא הנוכחי הוא חאבייר טבאס, שנבחר לתפקיד באפריל 2013.

## חסויות
ביום 22 בנובמבר 2013, וואווי הפכה לשותפה העולמית של ה-LFP. יצרנית הכדור הרשמי של ה-LFP היא פומה מאז עונת 2019/2020, כאשר לפני כן זאת הייתה נייקי.

## כדור המשחק הרשמי
* 2002–2000: Nike Geo Merlin I
* 2004–2002: Nike Geo Merlin II
* 2006–2004: Nike T90 Aerow I
* 2008–2006: Nike T90 Aerow II
* 2008/2009: Nike T90 Omni
* 2009/2010: Nike T90 Ascente
* 2010/2011: Nike T90 Tracer
* 2011/2012: Nike Seitiro
* 2012/2013: Nike Maxim
* 2013/2014: Nike Incyte
* 2014/2015: Nike Ordem 2
* 2015/2016: Nike Ordem 3
* 2016/2017: Nike Ordem 4
* 2017/2018: Nike Ordem 5
* 2018/2019: Nike Merlin
*2019-הווה: Puma

## קישורים חיצוניים
* 

קטגוריה:ספרד: כדורגל
קטגוריה:ספרד: ארגונים
קטגוריה:ארגוני כדורגל
מתחלפים

**מתחלפים** (באנגלית: **The Swap**) הוא סרט מקורי של ערוץ דיסני, ומככבים בו ג'ייקוב ברטראנד ופייטון ליסט. הסרט מבוסס על ספר באותו שם מאת מייגן שול. הסרט שודר לראשונה בארצות הברית ב-7 באוקטובר 2016, ובישראל ב-29 בדצמבר 2016.

## עלילת הסרט
ג'ק ואלי הם שני תלמידי תיכון עם קשיים בבית ועם החברים בבית ספר. יום אחד, כשהם נמצאים בחדר האחות, הם שולחים מסרונים אחד לשני, מדברים על הבעיות שלהם ומביעים משאלה: "הלוואי שהיו לי החיים שלך". משאלתם מתגשמת, וכל אחד מהם מקבל את הגוף של חברו.

## צוות השחקנים
*ג'ייקוב ברטראנד - ג'ק מולי
*פייטון ליסט - אלי אובריין
*דארין רוז - המאמן מולי
*קלייר רנקין - סאמר
*קאלאן פוטר - גאנר
*ג'סי בוסטיק - סטרייקר
*אליאנה ג'ונס - אספן בישופ
*קיאנה מדאירה - סאסי גיינס
*קולטון סטיוארט - אוון
*ג'יימס גודפריי - פורטר גיבס
*דווין נקודה - מקנזי וויק
*נעמי סניקוס - המאמנת קרול
*לינדה קאש - האחות אלן
*נאיה ליביה - קלייר
*מייקל פרסה - ראיין
*מאריסה ג'ונסון - דוקטור בייקר
*ולייר דסצ'ניוקס - סטייליסט
*דני סמית' - קלרק

## שידור הסרט בעולם

## קישורים חיצוניים

## הערות שוליים

קטגוריה:ערוץ דיסני: סרטי מקור
קטגוריה:סרטי 2016
קטגוריה:סרטי נעורים אמריקאיים
קטגוריה:סרטי טלוויזיה אמריקאיים
קטגוריה:סרטים המבוססים על רומנים אמריקאים
ארנסט לודוויג השני, דוכס סקסוניה-מיינינגן

**ארנסט לודוויג השני, דוכס סקסוניה-מיינינגן** (בגרמנית: **Ernst Ludwig II, von Sachsen-Meiningen**; 8 באוגוסט 1709 – 24 בפברואר 1729) היה דוכס סקסוניה-מיינינגן בין השנים 1724–1729.

## ביוגרפיה
ארנסט לודוויג נולד ב-8 באוגוסט 1709 בקובורג שהשתייכה לדוכסות סקסוניה-קובורג, לארנסט לודוויג הראשון, דוכס סקסוניה-מיינינגן, ולדורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס.

בשנת 1724 מת אחיו יוזף ברנהרד, נסיך הכתר של סקסוניה-מיינינגן, וארנסט לודוויג מונה לנסיך הכתר. שבעה חודשים לאחר מכן מת אביו ארנסט לודוויג הראשון, דוכס סקסוניה-מיינינגן, וארנסט לודוויג עלה לשלטון במקומו, אולם מכיוון שהיה קטין, מונו דודיו פרידריך וילהלם ואנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן.

## אילן יוחסין

## קישורים חיצוניים

קטגוריה:דוכסים גרמנים
קטגוריה:ילידי 1709
קטגוריה:נפטרים ב-1729
פרידריך וילהלם, דוכס סקסוניה-מיינינגן

**פרידריך וילהלם, דוכס סקסוניה-מיינינגן** (בגרמנית: **Friedrich Wilhelm, von Sachsen-Meiningen**; 16 בפברואר 1679 – 10 במרץ 1746) היה דוכס סקסוניה-מיינינגן בין השנים 1743–1746.

## ביוגרפיה
ארנסט לודוויג נולד ב-16 בפברואר 1679 באיכטרסהאוזן שהשתייכה לדוכסות סקסוניה-גותה, לברנהרד, נסיך סקסוניה-גותה, ולמריה הדוויג מהסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה.

לאחר מותו של סבו ארנסט הראשון, דוכס סקסוניה-גותה בשנת 1675 שלטו אביו ברנהרד ודודיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

בשנת 1706 מת אביו ברנהרד הראשון, דוכס סקסוניה-מיינינגן, ואחיו ארנסט לודוויג הראשון, דוכס סקסוניה-מיינינגן עלה לשלטון במקומו. מכיוון שאביו לא ציווה שהוא יירש לבדו, היו אמורים פרידריך וילהלם ואחיו אנטון אולריך לרשת עם ארנסט לודוויג את השלטון במשותף. אולם ארנסט לודוויג חתם עמם על הסכם, ולפיו הם ויתרו על השלטון בעד לתמורה ממונית.

בשנת 1724 מת אחיו ארנסט לודוויג הראשון, דוכס סקסוניה-מיינינגן, ובנו ארנסט לודוויג השני, דוכס סקסוניה-מיינינגן עלה לשלטון במקומו, אולם מכיוון שהיה קטין, מונו פרידריך וילהלם ואחיו אנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן, תוך שפרידריך וילהלם ואנטון אולריך ממשיכים לכהן כעוצרים עד לשנת 1733.

בשנת 1743 מת קרל פרידריך ללא ילדים, ופרידריך וילהלם עלה לשלטון במקומו. פרידריך וילהלם לא נישא ולא היו לו ילדים, ומשום כך לאחר מותו ב-10 במרץ 1746, עלה לשלטון במקומו אחיו למחצה אנטון אולריך, דוכס סקסוניה-מיינינגן.

## אילן יוחסין

## קישורים חיצוניים

קטגוריה:דוכסים גרמנים
קטגוריה:אבירי מסדר העיט הלבן
קטגוריה:ילידי 1679
קטגוריה:נפטרים ב-1746